# Drago Gervais

### Izvor: Wikipedija

Drago Gervais

Drago Gervais (Opatija, 18. travnja 1904. - Sežana, 1. srpnja 1957.), hrvatski književnik i pjesnik

Rodna kuća u Opatiji mu je nosila adresu: Abbatia 227, a u matičnoj knjizi rođenih upisan je pod imenom Carolus Iulius Oscar Gervais.

Srednje škole polazio je u Opatiji i na Sušaku, dok je Sveučilište (Pravni fakultet) završio u Zagrebu.

Služio je kao odvjetnički pripravnik u Bjelovaru i Beogradu. Odmah i poslije rata vratio se u svoju oslobođenu domovinu, da bude pri ruci narodnim vlastima oko sređivanja prilika u Istri, iz koje je za vrijeme krute fašističke vladavine morao emigrirati.

Neko je vrijeme radio u Tanjugu, zatim u Ministarstvu vanjskih poslova u Beogradu, a onda se opet vratio u Rijeku, gdje je preuzeo funkciju direktora drame Hrvatskog narodnog kazališta »Ivan Zajc«, kojemu nešto kasnije dolazi na čelo kao intendant, te ostaje na tom položaju sve do svoje nenadane i tragične smrti, 1. srpnja 1957., u Sežani.

Pisao je pripovijesti, feljtone i komedije (Reakcionari, Brod je otplovio, Radi se o stanu, Karolina riječka), ali je u književnost ušao prije svega kao čakavski pjesnik. Već prvom zbirkom Čakavski stihovi (1929.) postigao je velik uspjeh i postao ne samo pjesnik svoga zavičaja nego i jedan od naših najboljih dijalektalnih pjesnika. Još 1929. izdaje u Crikvenici svoje Čakavske stihove, koje mu kasnije u različitim izdanjima izlaze ponovo više puta (1935 i 1940, 1949, 1951, 1955, 1964. i 1987); zbirka iz 1964. godine najpotpunija je.
Godine 1951. »Zora« mu je izdala i zbirku Istarski kanat.

## [uredi] Djela

- Čakavski stihovi (1929.)
- Istarski kanat (1951.)

## [uredi] Pjesme

- Moja zemja (Pod Učkun)
- Sunce
- Nonići stari
- Tri nonice
- Trešete
- Briškule
- Pipa
- Boći
- Na kafe
- Tri kraji
- Barufa
- Barke faren
- Kmeti
- Stari zakon
- Bog domovina

...i mnoge druge.

## [uredi] Komedije

- Radi se o stanu (1951)
- Karolina Riječka (1952)
- Duhi (komedija u tri čina)(1953)
- Reakcionari
- Brod je otplovio
- Čudo od djevice Ivane
- Palmin List
- Ujak iz Amerike

## [uredi] Filmografija

- Barba Žvane (1949.)

## [uredi] Vanjske poveznice

- Djela Drage Gervaisa
- Rondo Histriae ženski zbor iz Pule izvodi uglazbljene stihove ’’Pod Učkun kućice bele’’ - (video)

Dobavljeno iz "http://hr.wikipedia.org../../../d/r/a/Drago_Gervais_b00a.html"

Kategorije: Biografije, Istra | Hrvatski književnici | Hrvatski pjesnici

##### Views

- Članak
- Razgovor
- Trenutna inačica

##### Traži

##### Drugi jezici

- English